Tampereen siirtolapuutarhamuseo

Tampereen siirtolapuutarhamuseo on Tampereella Niihaman ryhmäpuutarhassa toimiva kulttuurihistoriallinen museo. Se koostuu kolmesta siirtolapuutarhamökistä, jotka ovat peräisin 1920-luvulta. Mökit ovat sijainneet alun perin Hatanpäällä Suomen ensimmäisellä siirtolapuutarha-alueella, joka otettiin käyttöön vuonna 1916. Puutarha siirrettiin nykyiselle paikalleen Niihamaan 1970-luvulla. Siirtolapuutarhamuseo esittelee muun muassa mökkien alkuaikojen sisustustyyliä ja entisajan työkaluja. Kohde on avoinna yleisölle kesäsunnuntaisin. Museota ylläpitää Niihaman ryhmäpuutarhayhdistys. Museon perusti aikoinaan yhdistyksen puuhamies, pitkäaikainen siirtolapuutarhuri Matti Jokinen. Lähteet Aiheesta muualla Koskesta voimaa -verkkojulkaisu: Niihaman siirtolapuutarha – Kasvun tieltä rauhallisemmille rannoille